În 2009, Anul Internaţional al Astronomiei,
ESO a lansat un nou proiect menit să facă legătura dintre ceea ce văd oamenii obişnuiţi pe cer,
şi explicaţiile astronomilor pasionaţi şi profesionişti.
Proiectul, denumit GigaGalaxy Zoom,
dezvăluie trei imagini uimitoare, de o rezoluţie nemaipomenită a cerului pe timp de noapte,
pe care pasionaţii în astronomie le pot vedea şi explora în cel mai mic detaliu.
Rezultatul este cel mai uimitor studiu al galaxiei noastre făcut vreodată,
legând astfel cerul văzut de noi cu cosmosul studiat de astronomi.
Acesta este ESOcast!
Ştiinţa de ultimă generaţie şi viaţa din spatele cortinei ESO, Observatorul European din Emisfera Sudică.
Astăzi, la ESOcast, vom explora unicul şi nemaipomenitul proiect GigaGalaxy Zoom,
care dezvăluie cerul nopţii, aşa cum apare el ochiului neiniţiat, din unul dintre cele mai întunecate deşerturi de pe Pământ.
Proiectul permite utilizatorilor să privească spre cea mai bogată regiune din galaxia Milky Way,
cu ajutorul unui telescop neprofesionist şi apoi să vadă mai departe de atât,
folosind telescopul profesionist puternic, cu care să exploreze detaliile unei nebuloase.
Majoritatea fotografiilor prezentate în cele trei imagini GigaGalaxy Zoom au fost luate de observatoarele din La Silla şi Paranal,
două dintre observatoarele ESO din Chile.
Calitatea excelentă a imaginilor este dovada splendorii cerului văzut prin observatoarele ESO,
cele mai performante din lume.
Prima imagine, captată de renumitul scriitor şi astrofotograf francez Serge Brunier
prezintă cerul aşa cum îl văd oamenii obişnuiţi,
dar mai în detaliu,
cu prezentarea celor două emisfere.
Brunier a petrecut mai multe săptămâni fotografiind cerul cu o cameră digitală,
de la observatoarele ESO din La Silla şi Paranal din Chile.
Pentru a acoperi întregul spectru al Căii Lactee, s-a dus chiar şi în La Palma,
în Insulele Canare, pentru a fotografia cerul din emisfera nordică.
Imaginea finală obţinută este rezultatul celor 120 ore de observaţii,
care au dat naştere la o panoramă mărită de 800 milioane pixeli reprezentând întreaga galaxie.
Imaginea panoramică de 360 grade, care acoperă sfera cerească,
dezvăluie peisajul cosmic, care înconjoară planeta noastră mică, albastră.
Acest plan din galaxia Calea Lactee, din care vedem doar o parte de pe Pământ,
este străbătută de o dâră luminoasă de gaze - ca şi cum am privi galaxia din afară.
A doua imagine a fost captată de un alt renumit astrofotograf, Stéphane Guisard.
Stéphane este optician şef la Observatorul ESO din Paranal,
şi răspunde de buna funcţionare din punct de vedere optic a telescopului.
Imaginea a fost luată de la observatorul din Paranal, unul din cele mai bune locuri de observaţie de pe planetă,
fiind captată de Stéphane, om cu experienţă în ingineria optică, specializat în telescoape.
Pentru obţinerea unui mozaic fotografic al părţilor centrale din galaxia noastră,
Stéphane s-a bazat pe o deschidere a telescopului de 10 cm captând imaginea cu o cameră CCD.
Rezultatul final obţinut de Stéphane alături de experţii în imagine ai ESO
a fost cea a Căii Lactee în culori, cu peste 340 milioane pixeli.
Imaginea combină peste 1200 fotografii ale timpului de expunere de peste 250 ore!
Imaginea rezultată expune într-un mod extraordinar cerul, constelaţiile Săgetătorului şi Scorpionului
şi o zonă care include Centrul Galactic, cu celebrele nebuloase Laguna şi Trifid în partea stângă
precum şi colorata stea Antares şi regiunea Rho Ophiuchus în partea dreaptă.
A treia imagine din proiectul GigaGalaxy Zoom ilustrează puterea astronomiei profesioniste.
Ea acoperă un câmp de un grad, cam de două ori dimensiunea Lunii Pline,
ataşând Wide Field Imager la un telescop MPG/ESO de 2,2 m de la observatorul ESO din La Silla.
Această cameră a creat deja multe dintre imaginile deja consacrate produse de ESO.
Imaginea profesionistă este o mărire a nebuloasei atractive şi necunoscute, Laguna.
Norii întunecaţi, împrăştiaţi pe o distanţă de 100 ani lumină în această nebuloasă
sunt nori de gaze şi praf, care se prăbuşesc sub propria lor greutate.
Curând, aceştia vor da naştere unui roi de stele tinere, strălucitoare.
Cele trei imagini permit o explorare unică al unui mediu cosmic fotografiat în detaliu,
de la nivelul unor oameni fără experienţă în domeniul astronomiei.
Bucuraţi-vă de frumuseţea Căii Lactee prin Ochiul unui Telescop!
ESOcast transmis de ESO, Observatorul European din Emisfera Sudică. www.eso.org
ESO, Observatorul European din Emisfera Sudică, organizaţie interguvernamentală care se ocupă cu ştiinţa şi tehnologia în astronomie
cu proiectarea, construcţia şi operarea telescoapelor cele mai avansate de pe pământ.
Transcris de ESO, Traducerea Mona379